ביקור התזמורת (מחזמר)

ביקור התזמורת (באנגלית: The Band's Visit) הוא מחזמר אמריקאי משנת 2016 המבוסס על סרטו משנת 2007 של ערן קולירין באותו השם. את המחזמר כתב המחזאי איתמר מוזס עם שירים מאת דייוויד יזבק. המחזמר, בבימויו של דייוויד קרומר ועם כוריאוגרפיה של פטריק מק'קולום, הוצג לראשונה ב-11 בנובמבר 2016 באוף ברודוויי, ב-Linda Gross Theater בהפקת Atlantic Theatre Company, שם הוצג עד ל-8 בינואר 2017. במחזמר כיכבו השחקנים טוני שלהוב, ג'ון קריאני וקתרינה לנק.

המחזמר זכה בפרסי Drama Critics’ Circle, Lucille Lortel ו-Outer Critics Circle עבור המחזמר הטוב ביותר. בעקבות ההצלחה באוף ברודוויי, ההפקה עברה לתיאטרון Ethel Barrymore שבברודוויי, שם הוצגה בהצגות הרצה החל מ-7 באוקטובר 2017. ב-9 בנובמבר הייתה הצגת הבכורה הרשמית של המחזמר בברודוויי. ביוני 2018 זכה המחזמר בעשרה פרסי טוני להצגות תיאטרון בארצות הברית, לרבות עבור המחזמר הטוב ביותר ולשחקן ולשחקנית הטובים ביותר במחזמר (טוני שלהוב וקתרינה לנק). בפברואר 2019 זכה המחזה בפרס גראמי עבור האלבום התיאטרלי הטוב ביותר. המחזמר ירד מבמות ברודוויי ב-7 באפריל 2019. ב-25 ביוני 2019 היה עתיד לצאת לסיבוב הופעות ברחבי צפון אמריקה.

ב-6 באוקטובר 2022, עלה המחזמר בלונדון בהפקה האירופית בבימויו של מייקל לונגהרסט ובכיכובם של מירי מסיקה ואלון אבוטבול אשר זכו לשבחים רבים. בסוף חודש פברואר 2023 פורסם כי שני השחקנים מועמדים לפרסי השחקן והשחקנית במחזמר בתחרות פרס אוליביה הבריטי. לצדם של אבוטבול ומסיקה נמצאים גם השחקן הבריטי ממוצא מצרי שריף עפיפי, והשחקן הבריטי פיטר פוליקרפו, שמועמדים כל אחד לפרס שחקן המשנה במחזמר. ההפקה עצמה מעומדת לפרס המחזמר החדש המצטיין.

ב-1 בספטמבר 2025, פורסם כי ההפקה המקורית של המחזמר, בבימויו של דייוויד קרומר, תעלה למספר הופעות מוגבל בתיאטרון היכל שלמה בתל אביב, החל מ-8 בינואר 2026, בכיכובם של ששון גבאי ומירי מסיקה.

תקציר העלילה
אל עיירה מדברית שבישראל מגיעה תזמורת של נגנים ממצרים שהלכו לאיבוד. הם מגיעים אל בית קפה מקומי, בבעלותה של דינה. דינה והתושבים המקומיים מארחים בביתם למשך הלילה את הנגנים האבודים, והעיר הישנונית מתחילה להתעורר לחיים.

דמויות ושחקנים
 שם הדמות הפקת
אוף ברודוויי
המקורית(2016) הפקת
ברודוויי המקורית(2017)הפקת לונדון (2022)תל אביב (2026) דינה קתרינה לנקמירי מסיקה תאופיק זקריה טוני שלהוב, ששון גבאיאלון אבוטבולששון גבאי איציק ג'ון קריאנימארק אנטוליןאביתר בר דוד חאלד אריאל סטאצ'לשריף אפיפיאמיר חורי כמאל ג'ורג' עבוד, סמיר שוקריסמיר שוקרי פאפי דניאל דייוויד סטיוארט איתי בנסוןהראל גלזראדם גבאי בחור בטלפון אריק ליברמן אדם קנטוראשלי מרגוליסשיר סייג זלגר ביל ארמיאוהד לאלו אברום אנדרו פולקפיטר פוליקארפוסער בדישי ג'וליה רייצ'ל פראתרמאיה קריסטל טננבאוםליגל כדורי סאמי ג'ונתן רביבעידו גונןגיל ארי כהן אנה שרון סאיגיהלי מרגלית טופולסימור דניאל איריס קריסטן סיאהמיכל הורביץדורין קריו סימון אלוק טוואריחליפה נאטור

ב-11 ביוני 2018 פורסם כי ששון גבאי, שגילם בסרט המקורי את דמותו של תאופיק, ישוב לגלם את הדמות גם בעיבוד הבימתי.

פרסים ומועמדויות
הפקת ברודוויי המקורית
 שנה פרס קטגוריה מועמד/ים תוצאה2018פרס טוניהמחזמר הטוב ביותר השחקן הטוב ביותר במחזמרטוני שלהוב השחקנית הטובה ביותר במחזמרקתרינה לנק שחקן המשנה הטוב ביותר במחזמראריאל סטאצ'ל הבימוי הטוב ביותר של מחזמרדייוויד קרומר כתיבת תמליל המחזה הטוב ביותר של מחזמראיתמר מוזס המוזיקה המקורית הטובה ביותרדייוויד יזבק הכוריאוגרפיה הטובה ביותרג'משיד שריפי עיצוב הבמה הטוב ביותרסקוט פאסק עיצוב התאורה הטוב ביותר טיילר מיקולאו עיצוב הקול הטוב ביותר קאי הראדהDrama League Awardההפקה הטובה ביותר של מחזמר בברודוויי או באוף-ברודווייההופעה הטובה ביותרקתרינה לנקטוני שלהובDrama Desk Award עיצוב הקול הטוב ביותר קאי הראדה2019פרס גראמיהאלבום התיאטרלי הטוב ביותר

 הפקת לונדון המקורית 
 שנה פרס קטגוריה מועמד/ים תוצאה2023פרס אוליבייההמחזמר הטוב ביותר השחקן הטוב ביותר במחזמראלון אבוטבול השחקנית הטובה ביותר במחזמרמירי מסיקהשחקן המשנה הטוב ביותר במחזמרשריף אפיפיפיטר פוליקארפו תרומה מוזיקלית יוצאת דופןאנדריאה גרודי, ג'משיד שריפי ודייוויד יזבק

קישורים חיצוניים




הערות שוליים

קטגוריה:מחזות זמר מבוססי סרטים
קטגוריה:זוכי פרס טוני למחזמר הטוב ביותר
קטגוריה:מחזות זמר